b'\n_START_ARTICLE_\nSirene s Titana\n_START_SECTION_\nVsebina\n_START_PARAGRAPH_\nGlavna oseba je Malarhija Constant, prvotno \xc5\xbeivi v Hollywoodu kot najbogatej\xc5\xa1i Ameri\xc4\x8dan v 22. stoletju. Po o\xc4\x8detu podeduje zelo uspe\xc5\xa1no multinacionalko, ki je bila zgrajena na o\xc4\x8detovi izjemni sre\xc4\x8di, vendar Malarhija (prav tako kot o\xc4\x8de) z \xc5\xbeivljenjem ne naredi ni\xc4\x8d pametnega. Osrednja osebnost v zgodbi postane, ko podjetje zaradi hude recesije propade in je primoran sprejeti vsako delo. Pod pretvezo, da bo za dobro pla\xc4\x8dilo delal v tajnem vladnem projektu, ga v skladu z vsevede\xc5\xbeevo napovedjo z Zemlje odpeljejo na Mars. Tam mu deloma izbri\xc5\xa1ejo spomin tako, da brez pomislekov sodeluje v pripravah napada Marsa (na katerem prebivajo ugrabljeni Zemljani) na Zemljo. Nato nekaj let pre\xc5\xbeivi v podzemlju Merkurja. Kmalu po povratku na Zemljo, kjer ga sprejmejo kot verski subjekt, ki pooseblja slabo, pod prisilo odide na Saturnovo luno Titan da bi sre\xc4\x8dal \xc4\x8dloveka odgovornega za splet napovedanih naklju\xc4\x8dij, vsevednega Winstona Nilesa Rumfoorda._NEWLINE_Rumfoord prihaja iz pode\xc5\xbeelja Nove Anglije. Njegovo premo\xc5\xbeenje mu zadostuje za izgraditev osebnega vesoljskega plovila. Na nekem potovanju med Zemljo in Marsom ladja \xe2\x80\x94 z Rumfoordom in njegovim psom, Kazakom \xe2\x80\x94 zaide v fenomen znan kot kronosinklasti\xc4\x8dni infundibulum, ki je po Vonnegutu definiran kot\xc2\xa0\xc2\xbbtista mesta ... kjer se razli\xc4\x8dni kosi resnice zdru\xc5\xbeijo skupaj.\xc2\xab\xc2\xa0 Vonnegut opominja, da bi ga vsak bolj natan\xc4\x8den opis fenomena spremenil v la\xc5\xbenivca, vendar je znano da je podobno kot ostale podatke o oson\xc4\x8dju tudi tega povzel po neki otro\xc5\xa1ki enciklopediji.) Sklicujo\xc4\x8d se na ta \xc4\x8dlanek je glede na velikost Vesolja nemogo\xc4\x8de komunicirati druga\xc4\x8de kot da prisostvujemo na ve\xc4\x8d mestih hkrati. In ravno to dose\xc5\xbeemo s kronosinlasti\xc4\x8dnim infundibulumom. Ko sta Rumfoord in Kazak vstopila v koronosinlasti\xc4\x8dni infundibulum, sta postala valovanji po ustaljeni spirali od Sonca do zvezde Betelgeza. Kadar spirala seka nebesno telo, kot npr. Zemlja, se Rumfoord in Kazak na njem za\xc4\x8dasno materializirata._NEWLINE_Ko je Rumfoord vstopil v infundibulum, je postal del preteklosti in prihodnosti. Skozi roman Rumfoord ve\xc4\x8dkrat napove prihodnje dogodke, ki se vselej uresni\xc4\x8dijo (razen v primerih ko se je Rumfoord namerno lagal). Tako npr. napove in na Zemlji takoj po Marsovski invaziji ustanovi Cerkev popolnoma brezbri\xc5\xbenega Boga, da bi zdru\xc5\xbeil planet. Na Titanu, edinem mestu kjer je Rumfoord lahko prisoten stalno s polno mero zavesti in ne le kot slika, najde raziskovalca s planeta Tralfamadore (Tralfamadorci se pojavljajo tudi v Vonnegutovi Klavnici pet in v nekaterih drugih delih), s katerim se spoprijatelji._NEWLINE_Salo, tralfamadorianski raziskovalec, je pravzaprav robot zgrajen pred ve\xc4\x8d milijoni let, da bi prinesel sporo\xc4\x8dilo Tralfamadorcev na drug konec Vesolja. Njegova ladja deluje na pogon Vesoljne Volje Do Nastanka, ali VVDN. Vendar se na poti majhen del ladje pokvari in Salo zasilno pristane na Titanu. Od Tralfamadorcev zahteva rezervni del, zaradi \xc4\x8desar nastane \xc4\x8dlove\xc5\xa1tvo, ki ga na daljavo upravljajo prav Tralfamadorci. Ti \xc4\x8dlove\xc5\xa1ki razvoj usmerjajo tako, da se iz primitivnih nabiralcev razvije civilizacija, ki naposled razvije rezervni del. Stonehenge, Veliki kitajski zid in moskovski kremelj so le sporo\xc4\x8dila v tralfamadorskem geometri\xc4\x8dnem jeziku o napredku pri izdelavi rezervnega dela, namenjena Salu._NEWLINE_Kot se poka\xc5\xbee kasneje, je rezervni del majhen kos kovinske tra\xc4\x8dnice z zaokro\xc5\xbeenim vogalom in dvema luknjama. Salovo sporo\xc4\x8dilo, zaradi katerega se je odvila vsa \xc4\x8dlove\xc5\xa1ka zgodovina, je ena sama pika, kar v tralfamador\xc5\xa1\xc4\x8dini pomeni\xc2\xa0\xc2\xbblep pozdrav\xc2\xab._NEWLINE_Kovinske tra\xc4\x8dnice je Salu prinesel Constantu, na\xc5\xa1el pa ga je njegov sin Krono (rodila ga je Rumfoordoda biv\xc5\xa1a \xc5\xbeena Bea). Son\xc4\x8deva pega povzo\xc4\x8di, da se Rumfoordova spirala uni\xc4\x8di in posledi\xc4\x8dno se potnika izgubita v prostoru. Krono se odlo\xc4\x8di za \xc5\xbeivljenje s titanskimi pticami; njegova mati umre na Titanu, Constant pa ostane sam z robotom Salom, ki ga odpelje nazaj na Zemljo, natan\xc4\x8dneje v Indianapolis, kjer Constant le nekaj ur zatem v mrzli no\xc4\x8di umre med \xc4\x8dakanjem na avtobus._NEWLINE_Naslov knjige je izpeljan iz skupine skulptur treh pre\xc4\x8dudovitih \xc5\xbeensk, ki jih je Salo oblikoval iz titanske \xc5\xa1ote posebej za okrasitev Rumfoordovega bazena. Constant je njihove podobice, ki jih je po dobil od Rumfoorda ko mu je le-ta napovedoval prihodnost, izkori\xc5\xa1\xc4\x8dal za promocijo cigaret._NEWLINE_V knjigi je ve\xc4\x8dkrat mo\xc4\x8d zaznati osnove za Vonnegutova poznej\xc5\xa1a dela. Za primer, Rumfoordova sposobnost videnja v nazaj in naprej \xc4\x8dasu, se pojavi tudi v Klavnici pet, kjer glavni junak Billy Pilgrim podobno postane neizbrisljiv iz \xc4\x8dasa.\n_START_SECTION_\nVerske tematike\n_START_PARAGRAPH_\nRoman religijo kritizira podobno kot marksizem (kot\xc2\xa0\xc2\xbbopij ljudstva\xc2\xab)._NEWLINE_Avtor opisuje kako ljudje ne samo uporabljajo religijo in druge etni\xc4\x8dne sisteme za nadzor (manipulacijo) drugih, temve\xc4\x8d tudi kako si dovoljujejo, da so nadzirani prek teh sistemov. Tak primer je tudi Rumfoord sam; lahko vidi preteklost, sedanjost in prihodnost, ne more pa videti Salovega sporo\xc4\x8dila in zato je mo\xc4\x8dno prizadet. Salova ladja je pristala na Titan v prazgodovini in njegovi ljudje, Tralfamadorci, so mu po\xc5\xa1iljali sporo\xc4\x8dila prek \xc4\x8dudovitih zemeljskih arhitekturnih dose\xc5\xbekov. S tem, da Salo dobi rezervni del in zapusti Oson\xc4\x8dje je nakazano, da se bo \xc4\x8dlove\xc5\xa1tvo lahko osamosvojilo zunanjega nadzora, upravljalo samo s seboj brez manipulacije drugih._NEWLINE_\xc5\xa0e ena izrazito verska tema v knjigi je Rumfoordova ustanovitev nove religije:\xc2\xa0\xc2\xbbCerkev popolnoma brezbri\xc5\xbenega Boga\xc2\xab, katere dve glavni u\xc4\x8denji sta\xc2\xa0\xc2\xbbPuny man can do nothing at all to help or please God Almighty\xc2\xab\xc2\xa0in\xc2\xa0\xc2\xbbLuck is not the hand of God\xc2\xab. Ta religija poudari pomen Bogove nejevolje, da bi kakorkoli vplival na \xc4\x8dlove\xc5\xa1ka dejanja. Zato jo bi lahko primerjali z filozofskim verskim nazorom deizmom, ki prav tako ne priznava njegovega nadaljnjega poseganja v naravo - vesolje in \xc5\xbeiva bitja.\n_START_SECTION_\nNagrade\n_START_PARAGRAPH_\nKnjiga je bila leta 1960 nominirane za nagrado Hugo za najbolj\xc5\xa1i roman.'